Ֆելիսա Ռոուզ

Ֆելիսա Ռոուզ Էսպոզիտա (), , ամերիկացի դերասանուհի, պրոդյուսեր։ Կինոյում սկսել է նկարահանվել 13 տարեկան հասակում (Ռոբերտ Խիլցիկի «Քնած ճամբար» կուլտային ֆիլմում)։ Սարսափի ժանրում երկարատև աշխատանքի համար ստացել է «Ճիչի թագուհի» ոչ պաշտոնական տիտղոսը։ Իր ողջ կարիերիայի ընթացքում նկարահանվել է ավելի քան 100 ֆիլմում։ 2015—2016  թվականներին հանդես է եկել Slayer խմբի կլիպների պրոդյուսերի դերում։

Կենսագրություն  
Ռոուզը ծնվել է Նյու Յորք նահանգի Մանհեթենի Գրինվիչ Վիլիջում։ Մանկության մեծ մասն անց է կացրել Լոնգ Այլենդի Ուուդբերի շրջանում։ Նա 20 տարեկան էր, երբ մահացավ հայրը։

Իր դերասանական կարիերիան Ֆելիսան սկսել է 13 տարեկանից՝ նկարահանվելով, «Քնած Ճամբար» (1983)ֆիլմում։ Դրանից հետա նա մի քանի անգամ հայտնվել է հեռուստատեսային շոուներում, ինչպես նաև 1993 թվականին նկարահանվել է «Գիշեր, որում մենք երբեք չենք հանդիպի» ֆիլմում։ 17 տարեկանում Ռոուզը ընդունվել է Նյու Յորքի համալսարանի մոտ գտնվող Տիշ արվեստի դպրոց։ Նյու Յորք համալսարանն ավարտելուց հետո Ռոուզը մասնակցել է մի քանի բրոդվեյյան բեմադրություններում։ 1998 թվականին վերադարձել է կինո՝ նկարահանվելով «Ավար» սերիալում։ 1999 թվականին նրան փնտրում էր  «Քնած Ճամբար»  ֆիլմի պաշտոնական կայքի խմբագիր Ջեյֆ Խեյսը։ Նա Ռոուզին էլեկտրոնային նամակ էր գրել, խնդրել էր հարցազրույց տալ կայքի համար աշխատանք առաջարկել  «Քնած Ճամբար» ֆիլմի շարունակության համար։ Արդյունքում Ռոուզը դեր է ստանում  «Վերադարձ քնած Ճամբար» ֆիլմում, որը դուրս եկավ 2008 թվականին, ավելի ո նա նկարահանվեց Քրիս Ուոթսոնի «Զոմբիգեդոն», Անդրեաս Շնաասի «Նիկոս» (2003), Դանթե Թոմազելիի «Սարսափ» (2003) ֆիլմերում, նույն ռեժիսյորի «Սատանի շաքարաման» ֆիլմում։ Սարսափի աշխարհում ամեն նոր ֆիլմի հետ աճում էր Ֆելիսա Ռոուզի երկրպագուների թիվը, նա ստացավ «Ճիչի թագուհի» ոչ պաշտոնական տիտղոսը։

2009 թվականին Ռուզը նկարահանվել է «Լռության գիշեր, զոմբիի գիշեր» ֆիլմում, 2013 թվականին՝ «Իդեալական տուն» կինոանթալոգիայի «Հրավիրյալ հյուրեր» էպիզոդում։ Նա խաղացել է Ֆրենսիս Քսավյերի «Պո» (2012) թրիլլերում դատաբժշկական էքսպերտի դերում։ 2016 թվականին Ֆելիսան նկարահանվել է Թոմի Ֆեյրկլոտի «Ընտանեկան արժեքներ» սարսափ ֆիլմում, 2017 թվականի մայիսիսն նա օգնել է  արտադրել «Մահնվան տունը» սարսափ ֆիլմը, որտեղ պրոդյուսեր լիելուց բացի հանդես է եկել որպես դերասանուհի։ Նույն թվականին դուրս է եկել Ադամ Գրինի «Վիկտոր Կրոուլի» ֆիլմը։

2015—2016  թվականներին Ռոուզը հանդես է եկել Slayer խմբի կլիպների պրոդյուսերի դերում։ 2019—2020 թվականներին Ռոուզը նկարահանվել է «Վերջին մրցաշրջանը Ջո Բոբ Բրիգսոմի հետ» սերիալի մի քանի էպիզոդներում։ 2020 թվականին դուրս է եկել «փորձություն ճիչով» ֆիլմը Դեյվ Շերիդանի, Վինսենթ Ուորդոմի և Դերբի Հինթոնի հետ (այս պրոեկտի մասնակցությամբ Ռոուզը յուրահատուկ հպարտանում է)։ Վերջերս ծրագրաված պրոյեկտներից էր «Մռայլ ճամբար»–ը, որտեղ Ֆելիսա Ռոուզը մասնակցել է ոչ միայն որպես դերասանուհի, այլև որպես համապրոդյուսեր։

2022 թվականի հոկտեմբերին Ռոուզը սկսեց աշխատանքը նոր «Անտառային բլուրներ»՝ սցենարիստ և ռեժիսյոր Սքոթ Գոլդբերգի անկախ թրիլլերի վրա։ Գլխավոր դերերը կատարում են Էդվարդ Ֆերլոնգը, Դի Ուոլեսը, ինչպես նաև Շելլի Դյուվալը, որը կինո վերադարձավ դերասանական կարիերիայում 20 տարվա ընդմիջումից հետո։

Անձնական կյանք 
1997 թվականի հուլիսի 5–ին Ռոուզը դարձավ Բիլ Պրիմավերրի կինը, ամուսնալուծվեց 2001 թվականի դեկտեմբերի 14–ին։ Հետագայում նա ամուսնացավ երկրորդ անգամ CKY խմբի կիթառիստ և նախկին երգիչ Դերոն Միլլերի հետ,ունեացավ երեք երեխա՝ Ռոուզ Բյանկա (2005թ․ հունիսի 8), Լոլա Մառա (2007թ․ մարտի 4) և Թոմաս Կարվերա (2009 թ․ օգոստոսի 29)։ Ռոուզը և Միլլերը միասնին նկարահանվել են «Կեսարի և Օտտոյի պարանորմալ հելլոուինը» ֆիլմում։

Ֆիլմոգրաֆիա

Դերասանական աշխատանքներ

Պրոդյուսերական աշխատանքներ

Ստեղծագործությունների գնահատականը 
Բրենդոն Ստենվիկը իր «Մռայլ ճամբար» գրախոսության մեջ Ռոուզի մասին գրել է․«Ֆելիսա Ռոուզը, անկասկած, սարսափի ժանրում հիմնական դերակատարներից է։ «Մռայլ ճամբար»–ը հասցրել է նրան, որ հնարավորություն է տվել Ռոուզին ցույց տալու իր ֆոտոգենիկ լինելը և ցուցադրել իր բնույթը։ Որպես համահեղինակ և համապրոդյուսեր Ռոուզը իրեն բարձրագույնս ցուցադրեց։ Ցուցադրական օրինակ է ֆիլմի կուլմինացիայում Ռոուզի պերճախոս մենախոսությունը»։

«Women in Horror Month» ամսագրում Ռոուզի հետ հարցազրույցի տեքստը հրապարակել են որպես հարցազրույց «սարսափի ժանրի մեր ամենասիրելի կանանցից մեկի, ճիչի թագուհի և լեգենդ Ֆելիսա Ռոուզի հետ՝ դեռևս մանկուց սիրելի աստղ սարսափի ժանրում»։ Հարցազրույցի մեջ նաև ասվում է, որ այդքան սիրելի կուլտային դասական դարձած «Քնած ճամբար»–ից հետո «Ֆելիսա Ռոուզը դարձավ սարսափ ժանրի հաջողված դերասանուհի և ֆանատների սիրելին»։

Մրցանակներ և անվանակարգեր

Ծանոթագրություններ

Արտաքին հղումներ 

 ճամբարի պաշտոնական կայք

Գրականություն 

 
Ամերիկացի կինոդերասանուհիներ
Ամերիկացի դերասանուհիներ
Նյու Յորքի համալսարանի շրջանավարտներ
Ամերիկացի հեռուստատեսային դերասանուհիներ
Կին
Ամերիկացի կինոպրոդյուսերներ